7.		Udelenie plnomocenstva na zastupovanie účastníka konania
			(§ 17 ZoSK)
Vec:	Plnomocenstvo
Podpísaný Milan Drotár, nar. 12. 11. 1982, bytom Národná ul. č. 26, 010 01 Žilina, splnomocňujem JUDr. Ladislava Poláka, advokáta so sídlom v Žiline, Nám. Ľ. Štúra č. 1, zapísaného v Slovenskej advokátskej komore, č. licencie: 2678 na zastupovanie pri prerokovávaní priestupku proti verejnému poriadku podľa § 47 ods. 1 písm. f) zákona č. 372/1990 Zb. o priestupkoch v znení neskorších predpisov, vedenému na Okresnom úrade v Žiline, odbore všeobecnej vnútornej správy pod č. j.: A/2023/1875-St proti mne za to, že som mal porušiť podmienky určené na ochranu verejného poriadku pri konaní kultúrneho podujatia v športovej hale v Prešove.
Plnomocenstvo platí len pre zastupovanie na ústnych pojednávaniach, ktoré správny orgán nariadi vo veci prerokovania priestupku.
V Žiline dňa 19. 5. 2023
	Milan Drotár
Splnomocnenie prijímam:
	JUDr. Ladislav Polák 
advokát
Poznámka
Plnomocenstvo sa vzťahuje len na zastupovanie jedného úkonu, a to zastupovanie na pojednávaní, ktoré nariadi správny orgán.
Ak je pojednávaní vo veci viac, platí pre všetky pojednávania. Rozsah splnomocnenia je obmedzený len na úkon pojednávania pred správnym orgánom.